**Prilog 1.1.**

**Ugovor o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

("Ugovor ododjeli bespovratnih sredstava", u daljnjem tekstu: Ugovor)

Ministarstvo mora, prometa i infrastrukture,

Prisavlje 14, 10000 Zagreb,

Osobni identifikacijski broj (OIB): 22874515170

Kao Posredničko tijelo 1 (u daljnjem tekstu: PT1)

i

Središnja agencija za financiranje i ugovaranje programa i projekata Europske unije,

Ulica grada Vukovara 284 (objekt C), 10000 Zagreb,

Osobni identifikacijski broj (OIB): 11548277852

Kao Posredničko tijelo 2 (u daljnjem tekstu: PT2), zajednički obuhvaćeni pojmom PT-ovi

s jedne strane, i

Korisnik bespovratnih sredstava iz Fondova

<Puno službeno ime i adresa Korisnika>

<Pravni oblik>

<OIB -Osobni identifikacijski broj>

[financijska institucija kod koje se vodi račun Korisnika i broj računa Korisnika>]

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom:<*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Opis i proračun Projekta, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3. Korisnik se obvezuje provesti Projekt u skladu s opisom i opsegom Projekta u skladu s točkom 11.1 ovih Posebnih uvjeta Ugovora, Općim uvjetima Ugovora te naknadnim izmjenama Projekta odnosno Ugovora.

**Članak 2. – Provedba i financijsko razdoblje Projekta**

2.1. Ovaj Ugovor stupa na snagu onoga dana kada ga potpiše posljednja Strana te je na snazi do izvršenja svih obaveza ugovornih Strana , odnosno do dana raskida ugovora.

2.2. Razdoblje provedbe Projekta je od <…> do <…>.

2.3. Razdoblje prihvatljivosti izdataka Projekta je od <…> do <…>.

2.4. *Završni zahtjev za nadoknadom sredstava i Završno izvješće podnose se PT-u 2 u roku od 30 (trideset) dana od isteka razdoblja provedbe Projekta kako je naznačeno u točki 2.2. ovog Ugovora*

**Članak 3. – Iznos bespovratnih sredstava, postotak financiranja Projekta i uređenje plaćanja**

3.1. Ukupna vrijednost Projekta se određuje na <…> kuna.

3.2. Ukupni prihvatljivi troškovi se određuju na <…> kuna, kao što je utvrđeno u Prilogu I Opis i proračun Projekta, a u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovog članka.

Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s člankom 17. Općih uvjeta Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4. Najniži iznos izdatka koji se može prikazati u Zahtjevu za nadoknadom sredstava iz članka 13. Općih uvjeta iznosi <100.000,00> kuna. Navedeno ograničenje se ne primjenjuje pri podnošenju Završnog zahtjeva za nadoknadom sredstava.

3.5. Korisnik ima pravo zatražiti plaćanje predujma. Ukupni iznos predujma ne može biti viši od <…> kuna.

3.6. Ako Korisnik ne postupa u skladu s odlukom PT-a 1 kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3 ovog članka, koje vrši PT1 ili se po odluci PT-a 1 iznos koji je Korisnik trebao vratiti odbija od iznosa daljnjih plaćanja.

3.7 Iznosi u ovom Ugovoru izraženi su u sukladno iznosima iz Odluke o financiranju Projekta KLASA: \_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_ od \_\_\_\_\_\_\_\_\_\_\_ godine.

**Članak 4. Trajnost projekta**

4.1. Ograničenja opisana u članku 8. Općih uvjeta Ugovora primjenjuju se *5 (pet)* godina nakon završnog plaćanja Korisniku.

**Članak 5. – Partneri**

5.1. Na ovom projektu partnerstvo nije prihvatljivo.

**Članak 6. – Neprihvatljivi izdaci**

6.1. Sljedeće vrste izdataka nisu prihvatljive za financiranje u okviru Projekta:

* plaćanja bonusa zaposlenima
* bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* PDV, izuzev PDV-a za koji Korisnik nema pravo ostvariti odbitak
* operativni troškovi, izuzev troškova upravljanja projektom
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene
* ulaganja u kapital ili kreditna ulaganja, jamstveni fondovi
* troškovi povezani s kupnjom neizgrađenog zemljišta gdje je zemljište kupljeno od strane korisnika prije razdoblja prihvatljivosti izdataka
* kazne, financijske globe i troškovi sudskog spora
* kupnja vozila koja se koriste u svrhu upravljanja projektom
* kamate na dug izuzev bespovratnih sredstava danih u obliku subvencionirane kamate ili subvencija naknada za jamstvo
* kupnja korištene opreme
* gubici zbog fluktuacija valutnih tečaja i provizija na valutni tečaj
* izdatak povezan s trgovačkim društvima u poteškoćama, u skladu s definicijom pravila Europske unije o državnim potporama
* izdaci povezani s uslugom revizije projekta, koju nabavlja Korisnik
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti;
* izdaci jamstava za pred-financiranje koja izdaje banka ili druga financijska institucija
* ostali neprihvatljivi troškovi definirani Pravilnikom o prihvatljivosti izdataka (NN, br. 143/14).

**Članak 7. – Mjere osiguravanja javnosti i vidljivosti**

7.1. Na zahtjev PT-a 1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Prilogu I ovih Posebnih uvjeta.

7.2. Prilikom provođenja obveza u skladu s člankom 7. Općih uvjeta iz Priloga II. ovog Ugovora (Javnost i vidljivost), Korisnik je obvezan primjenjivati pravila opisana u Uputama za korisnike sredstava – informiranje i vidljivost projekata financiranih iz ESI fondova 2014.-2020. koja su objavljena na stranici:

http://www.strukturnifondovi.hr/vazni-dokumenti

**Članak 8. – Upravljanje projektnom imovinom**

8.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovih Posebnih uvjeta.

**Članak 9. – Ostali uvjeti**

Navesti:

9.1. *Korisnik se obvezuje provoditi i osigurati provedbu Projekta u skladu sa cjelokupnom pravnom stečevinom Europske unije i nacionalnom regulativom, a posebno sljedećom regulativom:*

*• Propisima Europske unije kojima je regulirano sufinanciranje projekata iz strukturnih fondova i Kohezijskog fonda EU;*

*• Pravnom stečevinom Europske unije vezanom uz javnu nabavu i državne potpore.*

**Članak 10. – Adrese za kontakt**

10.1. Sukladno Prilogu VI Posebnih uvjeta, Korisnik i Posrednička tijela koriste sustav eFondovi tijekom pripreme, provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, ako je to određeno u pozivu na dostavu projektnih prijedloga ili na zahtjev Posredničkih tijela ili uz suglasnost strana Ugovora, komunikacija se može obavljati i na druge načine opisane u Općim uvjetima ugovora, na sljedeće adrese:

Za PT1

Ministarstvo mora, prometa i infrastrukture

Uprava za strateško planiranje i EU fondove

Prisavlje 14, 10000 Zagreb

PT1 pisanim putem dostavlja Korisniku o podatke o osobi i adresi elektronske pošte za kontakt.

Za PT2

Središnja agencija za financiranje i

ugovaranje programa i projekata Europske unije

Ulica grada Vukovara 284 (objekt C), 10000 Zagreb

PT2 pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

< *adresa, telefaks, adresa elektronske pošte Korisnika* >

Korisnik pisanim putem dostavlja PT- u 1 i PT-u 2 podatke o osobi i adresi elektronske pošte za kontakt.

10.2. PT 1, PT 2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem duge ugovorne strane o nastaloj promjeni. Jedna ugovorna strana ne odgovara za štetu koja drugoj ugovornoj nastane zbog neobavještavanja o promjenama vezanim uz kontakt podatke iz točke 10.1. ovog članka, ako se komunikacija putem raspoloživih kontakt podataka nije mogla ostvariti.

**Članak 11. Odredbe o mjerodavnom pravu i rješavanju sporova proizašlih iz ugovora**

11.1. Na rješavanje mogućih međusobnih sporova proizašlih iz tumačenja ili primjene ugovora o dodjeli bespovratnih sredstava, primjenjuje se članak 28. Općih uvjeta.

**Članak 12. - Prilozi**

12.1. Sljedeći prilozi sastavni su dio Posebnih uvjeta Ugovora:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog III: Izvješće nakon provedbe Projekta

Prilog IV: Pravila o primjeni financijskih korekcija

Prilog V: Uvjeti korištenja sustava eFondovi za korisnike bespovratnih sredstava

12.2. U slučaju neslaganja odredbi ovih Posebnih uvjeta i nekog od Priloga koji je sastavni dio Posebnih uvjeta, odredbe Posebnih uvjeta imaju prvenstvo. U slučaju neslaganja odredbi Priloga II Posebnih uvjeta i ostalih Priloga Posebnih uvjeta, odredbe Priloga II imaju prvenstvo.

**Članak 13.**

13.1. Sastavljeno na hrvatskom jeziku u *3 (tri)* istovjetna/ih primjerka, svaki sa snagom izvornika, od kojih svaka Strana zadržava po jedan primjerak.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |